CELEX: 32011D0753
Language: fi
Date: 2011-11-18 00:00:00
Title: 2011/753/EU: Komission päätös, annettu 18 päivänä marraskuuta 2011 , Euroopan parlamentin ja neuvoston direktiivin 2008/98/EY 11 artiklan 2 kohdassa asetettujen tavoitteiden saavuttamisen todentamisessa sovellettavista säännöistä ja laskentamenetelmistä (tiedoksiannettu numerolla K(2011) 8165)

25.11.2011   
            
            
               FI
            
            
               Euroopan unionin virallinen lehti
            
            
               L 310/11
            
         KOMISSION PÄÄTÖS,
   annettu 18 päivänä marraskuuta 2011,
   Euroopan parlamentin ja neuvoston direktiivin 2008/98/EY 11 artiklan 2 kohdassa asetettujen tavoitteiden saavuttamisen todentamisessa sovellettavista säännöistä ja laskentamenetelmistä
   (tiedoksiannettu numerolla K(2011) 8165)
   (2011/753/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon jätteistä ja tiettyjen direktiivien kumoamisesta 19 päivänä marraskuuta 2008 annetun Euroopan parlamentin ja neuvoston direktiivin 2008/98/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Direktiivin 2008/98/EY 11 artiklan 2 kohdassa asetettujen tavoitteiden tehokkaan täytäntöönpanon varmistamiseksi on asianmukaista määritellä näiden tavoitteiden soveltamista koskevat säännöt.
            
         
               (2)
            
            
               On myös tarpeellista määritellä menetelmät sellaisen yhdyskuntajätteen ja rakennus- ja purkujätteen osuuden laskemiseksi, joka on valmisteltu uudelleenkäytettäväksi, kierrätetty tai hyödynnetty materiaaleina, jotta voidaan todentaa direktiivin 2008/98/EY 11 artiklan 2 kohdassa asetettujen tavoitteiden saavuttaminen ja seurata sitä.
            
         
               (3)
            
            
               Direktiivin 2008/98/EY 11 artiklan 2 kohdan a alakohdassa jäsenvaltioille jätetään jonkin verran harkinnanvaraa sen suhteen, mihin yhdyskuntajätevirtoihin tavoitteita sovelletaan. On kuitenkin tarkoituksenmukaista määritellä mahdolliset vaihtoehdot jäsenvaltioita varten, jotta näiden tavoitteiden saavuttamisen todentaminen käytännössä olisi selkeämpää.
            
         
               (4)
            
            
               Ylimääräisen hallintotaakan välttämiseksi direktiivin 2008/98/EY 11 artiklan 2 kohdassa asetettujen tavoitteiden saavuttamisen todentamisessa olisi mahdollisuuksien mukaan käytettävä jätetilastoista 25 päivänä marraskuuta 2002 annetun Euroopan parlamentin ja neuvoston asetuksen (EY) N:o 2150/2002 (2) nojalla ilmoitettujen jätetilastojen tietoja.
            
         
               (5)
            
            
               Kun jätettä viedään unionin ulkopuolelle ja on olemassa luotettavaa näyttöä siitä, että valmistelu uudelleenkäytettäväksi, kierrätys tai hyödyntäminen tapahtui unionin lainsäädännössä säädettyjä olosuhteita vastaavissa olosuhteissa, kyseinen jäte olisi otettava huomioon direktiivin 2008/98/EY 11 artiklan 2 kohdassa asetettujen tavoitteiden saavuttamista todennettaessa.
            
         
               (6)
            
            
               Tätä päätöstä voidaan joutua tarkastelemaan uudelleen, jos toteutetaan toimenpiteitä tavoitteiden tiukentamiseksi tai asetetaan tavoitteita muille jätevirroille.
            
         
               (7)
            
            
               Tässä päätöksessä säädetyt toimenpiteet ovat direktiivin 2008/98/EY 39 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Direktiivin 2008/98/EY 3 artiklassa vahvistettujen määritelmien lisäksi tässä päätöksessä tarkoitetaan
   
               1)
            
            
               ’kotitalousjätteellä’ kotitalouksien tuottamaa jätettä;
            
         
               2)
            
            
               ’samankaltaisella jätteellä’ jätettä, joka luonteeltaan ja koostumukseltaan vastaa kotitalousjätettä, lukuun ottamatta tuotannosta syntyvää jätettä ja maa- ja metsätalousjätettä;
            
         
               3)
            
            
               ’yhdyskuntajätteellä’ kotitalousjätettä ja samankaltaista jätettä;
            
         
               4)
            
            
               ’rakennus- ja purkujätteellä’ komission päätöksen 2000/532/EY (3) liitteessä olevassa nimikeryhmässä 17 esitettyjä jätekoodeja vastaavaa jätettä, lukuun ottamatta vaarallista jätettä ja luokassa 170504 määriteltyjä luonnosta peräisin olevia aineksia;
            
         
               5)
            
            
               ’materiaalien hyödyntämisellä’ mitä tahansa hyödyntämistointa, lukuun ottamatta energian hyödyntämistä ja uudelleenkäsittelyä materiaaleiksi, joita käytetään polttoaineina;
            
         
               6)
            
            
               ’maantäytöllä’ hyödyntämistointa, jossa soveltuvaa jätettä käytetään louhittujen alueiden kunnostamisessa tai maisemointiin liittyvissä maarakennustöissä ja jossa jätettä käytetään korvaamaan materiaaleja, jotka eivät ole jätettä.
            
         2 artikla
   Yleiset vaatimukset
   Direktiivin 2008/98/EY 11 artiklan 2 kohdassa asetettujen tavoitteiden saavuttamisen todentamiseksi sovelletaan seuraavia sääntöjä:
   
               1)
            
            
               Jäsenvaltioiden on todennettava direktiivin 2008/98/EY 11 artiklan 2 kohdassa asetettujen tavoitteiden saavuttaminen laskemalla yhden kalenterivuoden aikana syntyneiden jätevirtojen massa sekä niiden jätevirtojen massa, jotka on valmisteltu uudelleenkäytettäviksi, kierrätetty tai muutoin hyödynnetty materiaaleina kalenterivuoden aikana.
            
         
               2)
            
            
               Uudelleenkäytettäväksi valmistellun, kierrätetyn tai materiaaleina hyödynnetyn jätteen massa määritetään laskemalla uudelleenkäytön valmistelussa tai lopullisessa kierrätysprosessissa tai muissa lopullisissa materiaalien hyödyntämisprosesseissa käytetyn syötetyn jätteen määrä. Valmistelutoimi, joka on toteutettu ennen jätteen toimittamista hyödyntämis- tai huolehtimistoimeen, ei ole lopullinen kierrätystoimi tai muu lopullinen materiaalien hyödyntämistoimi. Kun jäte kerätään erikseen tai lajitteluaseman tuotos lähetetään kierrätysprosessiin tai muihin materiaalien hyödyntämisprosesseihin ilman merkittäviä häviöitä, kyseistä jätettä voidaan pitää uudelleenkäytettäväksi valmistellun, kierrätetyn tai muutoin materiaaleina hyödynnetyn jätteen massana.
            
         
               3)
            
            
               Uudelleenkäytettäväksi valmistellun jätteen määrä sisällytetään kierrätetyn jätteen määrään eikä sitä ilmoiteta erikseen.
            
         
               4)
            
            
               Kun jäte lähetetään toiseen jäsenvaltioon uudelleenkäytettäväksi valmistelua, kierrätystä tai muutoin materiaaleina hyödyntämistä varten, se voidaan ottaa huomioon ainoastaan sen jäsenvaltion tavoitteissa, joissa jäte on kerätty.
            
         
               5)
            
            
               Kun jäte viedään unionin ulkopuolelle uudelleenkäytettäväksi valmistelua, kierrätystä tai muutoin materiaaleina hyödyntämistä varten, se voidaan laskea uudelleenkäytettäväksi valmistelluksi, kierrätetyksi tai muutoin materiaaleina hyödynnetyksi ainoastaan, jos on olemassa luotettavaa näyttöä siitä, että siirto on tapahtunut Euroopan parlamentin ja neuvoston asetuksen (EY) N:o 1013/2006 (4) ja erityisesti sen 49 artiklan 2 kohdan säännösten mukaisesti.
            
         
               6)
            
            
               Kun tavoitteiden laskentaa sovelletaan biohajoavan jätteen aerobiseen tai anaerobiseen käsittelyyn, aerobiseen tai anaerobiseen käsittelyyn syötetty jäte voidaan laskea kierrätetyksi, jos käsittely tuottaa kompostia tai mädätettä, jota käytetään, tarvittaessa uudelleenkäsittelyn jälkeen, kierrätettynä tuotteena, materiaalina tai aineena maaperän käsittelyssä maatalouden kannalta tai ekologisesti hyödyllisellä tavalla.
            
         3 artikla
   Yhdyskuntajäte
   1)   Direktiivin 2008/98/EY 11 artiklan 2 kohdan a alakohdassa asetetun yhdyskuntajätettä koskevan tavoitteen saavuttamisen todentamiseksi jäsenvaltioiden on sovellettava tavoitetta yhteen seuraavista:
   
               a)
            
            
               kotitalouksien paperi-, metalli-, muovi- ja lasijätteen valmistelu uudelleenkäytettäväksi ja kierrätys;
            
         
               b)
            
            
               kotitalouksien paperi-, metalli-, muovi- ja lasijätteen ja muiden yksittäisten kotitalousjätelajien tai muista lähteistä peräisin olevan samankaltaisen jätteen valmistelu uudelleenkäytettäväksi ja kierrätys;
            
         
               c)
            
            
               kotitalousjätteen valmistelu uudelleenkäytettäväksi ja kierrätys;
            
         
               d)
            
            
               yhdyskuntajätteen valmistelu uudelleenkäytettäväksi ja kierrätys.
            
         2)   Tavoitetta sovelletaan jäsenvaltion tämän artiklan 1 kohdan mukaisesti valitseman vaihtoehdon jätevirtoihin sisältyvän jätteen kokonaismäärään.
   3)   Jäsenvaltioiden on sovellettava tämän päätöksen liitteessä I esitettyä laskentamenetelmää, joka vastaa jäsenvaltion 1 kohdan mukaisesti valitsemaa vaihtoehtoa.
   4)   Jäsenvaltioiden yhdyskuntajätettä koskevien täytäntöönpanokertomusten on täytettävä liitteissä I ja II asetetut erityisvaatimukset.
   5)   Jäsenvaltioiden on ilmoitettava komissiolle tämän artiklan 1 kohdan mukaisesti valitsemansa vaihtoehto ensimmäisessä direktiivin 2008/98/EY 37 artiklan 1 kohdassa tarkoitetussa täytäntöönpanokertomuksessa.
   6)   Jäsenvaltio voi vaihtaa vaihtoehtoa vuotta 2020 koskevan täytäntöönpanokertomuksen toimittamiseen saakka sillä edellytyksellä, että se voi taata ilmoitettujen tietojen johdonmukaisuuden.
   4 artikla
   Rakennus- ja purkujäte
   1)   Direktiivin 2008/98/EY 11 artiklan 2 kohdan b alakohdassa asetetun rakennus- ja purkujätettä koskevan tavoitteen laskemiseksi jäsenvaltioiden on sovellettava tämän päätöksen liitteessä III esitettyä laskentamenetelmää.
   2)   Rakennus- ja purkujätettä koskevien jäsenvaltioiden täytäntöönpanokertomusten on täytettävä liitteessä III asetetut erityisvaatimukset.
   3)   Maantäyttötoimiin käytetyn jätteen määrä on ilmoitettava erillään uudelleenkäytettäväksi valmistellun tai kierrätetyn taikka muissa materiaalien hyödyntämistoimissa käytetyn jätteen määrästä. Myös jätteen uudelleenkäsittely maantäyttötoimissa käytettäviksi materiaaleiksi ilmoitetaan maantäyttönä.
   5 artikla
   Jäsenvaltioiden kertomukset
   1)   Jäsenvaltioiden on raportoitava komissiolle edistymisestään direktiivin 2009/98/EY 11 artiklan 2 kohdassa asetettujen tavoitteiden saavuttamisessa mainitun direktiivin 37 artiklassa tarkoitetussa täytäntöönpanokertomuksessa.
   2)   Jäsenvaltioiden on annettava täytäntöönpanokertomuksissa tietoja asianomaisten jätevirtojen uudelleenkäytettäväksi valmistelun, kierrätyksen tai materiaaleina hyödyntämisen tilanteesta joko kolmen vuoden raportointikauden jokaiselta vuodelta tai asetuksen (EY) N:o 2150/2002 liitteessä I olevassa 5 jaksossa vahvistettujen raportointikausien vuosilta.
   3)   Jäsenvaltioiden on osoitettava vuotta 2020 koskevassa täytäntöönpanokertomuksessa saavuttaneensa direktiivin 2008/98/EY 11 artiklan 2 kohdassa asetetut tavoitteet vuonna 2020 syntyneiden ja kyseisen vuoden aikana syntyneiden ja kierrätettyjen tai hyödynnettyjen asianomaisten jätevirtojen määrien osalta.
   4)   Jäsenvaltioiden on toimitettava tässä päätöksessä säädetyt tiedot ja metatiedot komissiolle sähköisessä muodossa Eurostatin määrittelemän tiedonsiirtostandardin mukaisesti.
   6 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä marraskuuta 2011.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 312, 22.11.2008, s. 3.
   
      (2)  EYVL L 332, 9.12.2002, s. 1.
   
      (3)  EYVL L 226, 6.9.2000, s. 3.
   
      (4)  EUVL L 190, 12.7.2006, s. 1.
   
      LIITE I
      
         MENETELMÄT YHDYSKUNTAJÄTETTÄ KOSKEVAN TAVOITTEEN LASKEMISEKSI TÄMÄN PÄÄTÖKSEN 3 ARTIKLAN 3 KOHDAN MUKAISESTI
      
      
                  Tämän päätöksen 3 artikla 1 kohdassa tarkoitettu vaihtoehto
               
               
                  Laskentamenetelmä
               
               
                  Jäsenvaltioiden täytäntöönpanokertomuksia koskevat erityisvaatimukset
               
            
                  Kotitalouksien paperi-, metalli-, muovi- ja lasijätteen valmistelu uudelleenkäytettäväksi ja kierrätys
               
               
                  Laskentamenetelmä 1
                  
                     
               
               
                  Jäsenvaltioiden on käytettävä kansallisia tietoja. Myös muista jätteitä koskevista raportointivelvollisuuksista johtuvia tietoja voidaan käyttää ja mukauttaa kansallisiin olosuhteisiin. Jäsenvaltioiden on toimitettava tietojen kanssa selostus, jossa selitetään, kuinka syntyneet ja kierrätetyt määrät on laskettu ja kuinka nämä määrät suhteutuvat asetuksen (EY) N:o 2150/2002 nojalla ilmoitettaviin kotitalousjätteitä koskeviin tietoihin.
               
            
                  Kotitalouksien paperi-, metalli-, muovi- ja lasijätteen ja muiden yksittäisten kotitalousjätteen tai samankaltaisten jätelajien valmistelu uudelleenkäytettäväksi ja kierrätys
               
               
                  Laskentamenetelmä 2
                  
                     
               
               
                  Jäsenvaltioiden on käytettävä kansallisia tietoja. Myös muista jätteitä koskevista raportointivelvollisuuksista johtuvia tietoja voidaan käyttää ja mukauttaa kansallisiin olosuhteisiin. Jäsenvaltioiden on toimitettava tietojen kanssa selostus, jossa selitetään, mitkä materiaalit on otettu huomioon ja mistä toiminnoista ne ovat peräisin (merkitään asianmukaiset ruudut tämän päätöksen liitteessä II olevassa taulukossa) sekä kuinka syntyneet ja kierrätetyt määrät on laskettu. Jos jäsenvaltio ottaa laskelmassa huomioon kotitalouksissa kompostoidun jätteen, sen on selitettävä, kuinka syntyneet ja kierrätetyt määrät on laskettu.
                  Selostuksessa on myös selitettävä, kuinka nämä määrät suhteutuvat asetuksen (EY) N:o 2150/2002 nojalla ilmoitettaviin kotitalousjätteitä ja muita talouden toimialoja koskeviin tietoihin.
               
            
                  Kotitalousjätteen valmistelu uudelleenkäytettäväksi ja kierrätys
               
               
                  Laskentamenetelmä 3
                  
                     
               
               
                  Jäsenvaltioiden on käytettävä kansallisia tietoja ilmoittaessaan kierrätetyn kotitalousjätteen määrän. Niiden on toimitettava tietojen kanssa selostus, jossa selitetään, mitkä materiaalit on otettu huomioon, merkitsemällä asianmukaiset ruudut tämän päätöksen liitteessä II olevassa taulukossa. Lisäksi on selitettävä, kuinka kierrätetyt määrät on laskettu.
                  Selostuksessa on myös selitettävä, kuinka nämä määrät suhteutuvat asetuksen (EY) N:o 2150/2002 nojalla ilmoitettaviin kotitalousjätteitä ja muita talouden toimialoja koskeviin tietoihin.
                  Kotitalousjätteen kokonaismäärä otetaan asetuksen (EY) N:o 2150/2002 liitteessä I olevan 8 jakson 1.2 kohdan mukaisesti ilmoitettavista tiedoista.
                  Laskelmassa ei oteta huomioon seuraaviin jätekoodeihin kuuluvia jätteitä:
                  
                              08.1
                           
                           
                              –
                           
                           
                              Käytöstä poistetut ajoneuvot
                           
                        
                              11–13
                           
                           
                              –
                           
                           
                              Lietteet ja mineraalijätteet
                           
                        
            
                  Yhdyskuntajätteen valmistelu uudelleenkäytettäväksi ja kierrätys
               
               
                  Laskentamenetelmä 4
                  
                     
               
               
                  Jäsenvaltioiden on käytettävä komissiolle vuosittain toimitettavia yhdyskuntajätettä koskevia tilastotietoja (Eurostat).
               
            
   
      LIITE II
      
         YHDYSKUNTAJÄTEMATERIAALIT JA NIIDEN LÄHTEET LIITTEESSÄ I ESITETTYJÄ LASKENTAMENETELMIÄ 1, 2 JA 3 VARTEN
      
      
                   
               
               
                   
               
               
                  Tuottaja
               
            
                  Kotitaloudet
               
               
                  Pienet yritykset
               
               
                  Ravintolat, ruokalat
               
               
                  Julkiset alueet
               
               
                  Muut
                  (tarkennettava)
               
            
                  Jätemateriaalit
               
               
                  Päätöksen 2000/532/EY mukainen jätekoodi
               
               
                   
               
               
                   
               
               
                   
               
               
                   
               
               
                   
               
            
                  Paperi ja kartonki
               
               
                  20 01 01, 15 01 01
               
               
                   
               
               
                   
               
               
                   
               
               
                   
               
               
                   
               
            
                  Metallit
               
               
                  20 01 40, 15 01 04
               
               
                   
               
               
                   
               
               
                   
               
               
                   
               
               
                   
               
            
                  Muovi
               
               
                  20 01 39, 15 01 02
               
               
                   
               
               
                   
               
               
                   
               
               
                   
               
               
                   
               
            
                  Lasi
               
               
                  20 01 02, 15 01 07
               
               
                   
               
               
                   
               
               
                   
               
               
                   
               
               
                   
               
            
                  Biohajoavat keittiö- ja ruokalajätteet
               
               
                  20 01 08
               
               
                   
               
               
                   
               
               
                   
               
               
                   
               
               
                   
               
            
                  Sisältyykö määrään kotitalouksissa kompostoitu jäte:
               
            
                  Biohajoavat puutarha- ja puistojätteet
               
               
                  20 02 01
               
               
                   
               
               
                   
               
               
                   
               
               
                   
               
               
                   
               
            
                  Sisältyykö määrään kotitalouksissa kompostoitu jäte:
               
            
                  Biohajoamattomat puutarha- ja puistojätteet
               
               
                  20 02 02, 20 02 03
               
               
                   
               
               
                   
               
               
                   
               
               
                   
               
               
                   
               
            
                  Puujätteet
               
               
                  20 01 38, 15 01 03
               
               
                   
               
               
                   
               
               
                   
               
               
                   
               
               
                   
               
            
                  Tekstiilit
               
               
                  20 01 10, 20 01 11, 15 01 09
               
               
                   
               
               
                   
               
               
                   
               
               
                   
               
               
                   
               
            
                  Paristot
               
               
                  20 01 34, 20 01 33*
               
               
                   
               
               
                   
               
               
                   
               
               
                   
               
               
                   
               
            
                  Käytöstä poistetut laitteistot
               
               
                  20 01 21*, 20 01 23*, 20 01 35*, 20 01 36
               
               
                   
               
               
                   
               
               
                   
               
               
                   
               
               
                   
               
            
                  Muut yhdyskuntajätteet
               
               
                  20 03 01, 20 03 02, 20 03 07, 15 01 06
               
               
                   
               
               
                   
               
               
                   
               
               
                   
               
               
                   
               
            
                  Yhdyskuntajäte, jota ei ole mainittu edellä (tarkennettava)
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      LIITE III
      
         MENETELMÄ TÄMÄN PÄÄTÖKSEN 4 ARTIKLAN 1 KOHDASSA TARKOITETUN RAKENNUS- JA PURKUJÄTETTÄ KOSKEVAN TAVOITTEEN LASKEMISEKSI
      
      
                  Laskentamenetelmä
               
               
                  Jäsenvaltioiden täytäntöönpanokertomuksia koskevat erityisvaatimukset
               
            
                  
                     
               
               
                  
                              1)
                           
                           
                              Materiaaleina hyödynnetyn rakennus- ja purkujätteen määrään (kaavan osoittaja) on sisällytettävä ainoastaan seuraavat päätöksen 2000/532/EY liitteessä esitetyt koodit:
                              
                                           
                                       
                                       
                                          Jäteluettelo, nimikeryhmä 17 – Rakentamisessa ja purkamisessa syntyvät jätteet
                                          17 01 01, 17 01 02, 17 01 03, 17 01 07, 17 02 01, 17 02 02, 17 02 03, 17 03 02, 17 04 01, 17 04 02, 17 04 03, 17 04 04, 17 04 05, 17 04 06, 17 04 07, 17 04 11, 17 05 08, 17 06 04, 17 08 02, 17 09 04
                                       
                                    
                                           
                                       
                                       
                                          Jäteluettelo, alaryhmä 19 12 – Jätteiden mekaanisessa käsittelyssä (kuten lajittelussa, murskaamisessa, paalauksessa ja pelletoinnissa) syntyvät jätteet, jos ne ovat syntyneet rakennus- ja purkujätteen käsittelystä:
                                          19 12 01, 19 12 02, 19 12 03, 19 12 04, 19 12 05, 19 12 07, 19 12 09
                                       
                                    Jäsenvaltioiden on selitettävä yhdessä tietojen kanssa toimitettavassa selostuksessa, kuinka jätteiden laskeminen kahteen kertaan on vältetty.
                           
                        
                              2)
                           
                           
                              Asetuksen (EY) N:o 2150/2002 mukaisesti ilmoitettavaan syntyneen rakennus- ja purkujätteen määrään sisältyvät:
                              
                                          a)
                                       
                                       
                                          mainitun asetuksen liitteessä I olevan 8 jakson nimikkeessä 17 mainitussa NACE Rev. 2 -luokitukseen kuuluvassa pääluokassa F syntynyt jäte, johon sisältyvät seuraavat mainitun asetuksen liitteessä I olevassa 2 jaksossa määritellyt jätekoodit:
                                          
                                                      06.1
                                                   
                                                   
                                                      –
                                                   
                                                   
                                                      Rautametallien jäte
                                                   
                                                
                                                      06.2
                                                   
                                                   
                                                      –
                                                   
                                                   
                                                      Ei-rautametallien jäte
                                                   
                                                
                                                      06.3
                                                   
                                                   
                                                      –
                                                   
                                                   
                                                      Sekalaiset metallijätteet
                                                   
                                                
                                                      07.1
                                                   
                                                   
                                                      –
                                                   
                                                   
                                                      Lasijätteet
                                                   
                                                
                                                      07.4
                                                   
                                                   
                                                      –
                                                   
                                                   
                                                      Muovijätteet
                                                   
                                                
                                                      07.5
                                                   
                                                   
                                                      –
                                                   
                                                   
                                                      Puujätteet
                                                   
                                                
                                    
                                          b)
                                       
                                       
                                          jäteluokan kokonaismäärä (kaikilla talouden toimialoilla):
                                          
                                                      —
                                                   
                                                   
                                                      Rakentamisessa ja purkamisessa syntyvät mineraalijätteet,
                                                   
                                                
                                    siten kuin ne on määritelty mainitun asetuksen liitteessä III.
                           
                        
                              3)
                           
                           
                              Jäsenvaltiot voivat vaihtoehtoisesti raportoida rakennus- ja purkujätteen kierrätyksestä ja materiaalien hyödyntämisestä oman raportointijärjestelmänsä pohjalta. Tässä tapauksessa niiden on toimitettava yhdessä tietojen kanssa selostus, jossa selitetään, mitkä materiaalit on otettu huomioon ja kuinka nämä tiedot suhteutuvat asetuksen (EY) N:o 2150/2002 nojalla ilmoitettaviin rakennus- ja purkujätettä koskeviin tietoihin. Jos jäsenvaltion raportointijärjestelmään perustuvat tiedot ovat tarkempia kuin mainitun asetuksen mukaisesti toimitettavat tiedot, tavoitteen saavuttamista arvioidaan jäsenvaltion raportointijärjestelmän tietojen pohjalta.